section_heading: Povijest
paragraph_text: Godine 1834., još strašniji požar je uništio palaču, te je jedino preživjela Westminsterska dvorana, klaustar, Kapela sv. Stjepana, Kapela sv. Marije Undercroft i Toranj dragulja (Jewel Tower). Natječaj za obnovu Parlamenta osvojio je arhitekt Charles Barry koji ju je zamislio u originalnom engleskom gotičkom stilu strme gotike (perpendicular style). Ostaci Stare palače. osim odvojenog Tornja dragulja, su ukomponirani u novi kompleks koji ima preko 1,100 prostorija simetrično raspoređenih oko dvije serije zatvorenih dvorišta.Burryju je pomagao arhitekt Augustus W. N. Pugin, vodeći autoritet za gotičku arhitekturu, koji je uradio planove za dekoraciju i namještanje palače. Izgradnja je započela 1840. i trajala je trideset godina, pretrpjela je velika odgađanja i prekoračenja proračuna, ali i smrt oba glavna arhitekta.